open-index/open-wikipedia-markdown huggingface dataset:
Pasambahan

**Pasambahan** adolah pambaritahuan jo hormat, nan barasa dari kato *sambah* nan diagiah imbuhan "pa-an". *Sambah* dalam baso Indonesia bararti panyatoan hormat jo khidmat, kato jo pakatoan nan ditujukan kapado urang nan dimuliakan. Pasambahan marupokan pambicaroan duo pihak, dialog antaro si pangka jo si alek untuak manyampaikan makasuik jo tujuan jo hormat. Misanyo manyampaian makasuik mampasilahkan tamu manikmati makanan nan alah bahidangkan. Manuruik ciri bahaso, pasambahan digolongkan kapado puisi atau prosa bairama.

Pasambahan ko digunokan dalam upacaro adaik, di antaronyo 1) batagak gala, 2) upacaro nan bahubuangan jo pakawinan, 3) upacaro nan bahubuangan jo kamatian, 4) upacaro nan bahubuangan jo batagak rumah, jo 5) upacaro nan bahubuangan jo kalahian. Pasambahan ko biasonyo dilakukan dalam kaadoan duduak baselo.

## Rujuakan
Batiak Tanah Liek

**Batiak Tanah Liek** adolah bantuak kain batiak nan asanyo dari daerah Minangkabau. Batiak iko manggunoan tanah liek sabagai paronoannyo sainggo rononyo condong coklat. Partamo kali kain dirandam salamo saminggu jo tanah liek, sasudah itu kain dicuci jo diagiah parono alami lain nan barasa dari tumbuah-tumbuahan.

Batiak tanah liek baitu banilai di Minangkabau sajak saisuak inggo kini. Kain ko masih banyak dipakai dek urang-urang gaek bahkan inggo usang jo lusuah. Batiak ko dipakai baiak dek padusi ataupun laki-laki, utamonyo dek pangulu, niniak mamak, jo bundo kanduang dalam alek adat, basamo jo kain songket. Kini kain ko lah dijadikan usaho nan banilai jua sarato dijadikan buah tangan dari Sumatera Barat. 

## Sijarah
Asa batiak ko diduga dari nagari Cino nan masuak ka nagari Minangkabau pado abaik ka 16 nan batampek di Pagaruyuang, Batusangkar. Batiak tanah liek panah ilang indak bajajak katiko maso panjajahan Japang. Karano usaho Wirda Hanim, teknik batiak ko ditunjuakan baliak pado taun 1994. Mulonyo Wirda Hanim mancaliak motif batiak ko dipakai dek panduduak nagari Sumaniak, Kecamatan Salimpauang, Batusangkar, Kabupaten Tanah Datar. Inyo suko jo batiak nan langka tu inggo baniaik untuak mambangkikan baliak seni tradisional batiak tanah liek nan ampia binaso.

## Motif-motif
Motif batiak tanah liek tradisional adolah kudo lauik jo buruang hong. Kini salain motif Cino nan ditunjukan, ado juo motif Minangkabau, contohnyo siriah dalam carano, kaluak paku, kuciang lalok, batuang kayu, tari piriang, jo kipeh.

Zaman kini ko motif-motif baru ditunjukan ka panduduak satampek nan idenyo diambiak dari kakayoan jo budayo alam Minangkabau, contohnyo motif tabuik, Jam Gadang jo rumah gadang. Kini ado 3 tampek untuak mambuek batiak tanah liek di Provinsi Sumatera Barat di antaronyo di Kota Padang, Kabupaten Pesisir Selatan, jo Kabupaten Dharmasraya. Tiok-tok daerah punyo corak surang manuruik lingkuangan tiok-tiok daerah, bahkan di Dharmasraya alah mulai mangambangkan motif baru, sarupo bungo sawit.

Barikuik motif-motif batiak tanah liek:

# Motif Rumah Gadang
# Motif Jam Gadang
# Motif Tabuik
# Motif Kapa Malin Kundang
#Motif Tari Minang
# Motif rangkiang
#Motif kipeh cino
#Motif saik ajik
#Motif kaluak paku
# Motif bungo/ pohon sawit
# Motif pohon gatah
# Motif lansek manih
# Motif siriah gadang
#Motif bungo pinang
# Motif aka sagagang
# Motif bungo melati
# Motif bungo rayo
# Motif kabau padati
#Motif balam
# Motif buruang hong
# Motif itiak pulang patang
# Motif buruang merak
#Motif ramo-ramo

## Paronoan
Ciri khas dari batiak tanah liek adolah bahan parononyo barasa dari parono alam. Paronoan utamo nan dipakai yaitu tanah liek. Salain itu dapek dipakai pulo paronoan dari kulik jariang, manggih, gatah gambia, jarami padi, kulik mahoni, kulik rambutan, jo tumbuahan lain.

## Rujuakan
Batagak kudo-kudo

**Batagak kudo-kudo** adolah tradisi Padang Pariaman nan taruih dilakuan hinggo kini. Masyarakaik akan tibo manghadiri acara iko, baiak mambuek rumah surang, rumah gadang, atau musajik. Dalam upacaro adaik batagak kudo-kudo, masyarakaik diundang untuak mangadiri acara iko. Pado kagiatan batagak kudo-kudo, para tamu undangan juo alah mampasiapkan hadiah untuak diaagiakan kapado nan malakuan batagak kudo-kudo. Biasanyo, hadiah itu barupo parlangkapan bahan untuak mambuek, maupun sajumlah piti sasuai jo kamampuan kasado tamu.

Pado dasarnyo, masyarakaik nan ikuik upacaro Batagak Kudo-Kudo adolah tatanggo sakitar jo sanak kaluarga, sahinggo upacaro iko sarupo jo panikahan, atau nan urang Minang sabuik sabagai *Baralek*. Salain itu, ado salah satu kasamoan lain nan cukuik mancolok antaro tradisi Batagak Kudo-Kudo jo baralek pado umumnyo. Tradisi Batagak Kudo-Kudo adolah tradisi nan dibaok sacaro turun-tamurun nan hinggo kiniko masih taruih dilakuan di Ranah Minang. Bahkan kini ko indak hanyo tatangga sakitar nan badatangan tapi para parantau nan alah barasia di parantauan.

## Rujuakan
Pinukuik

**Pinukuik** adolah sabuah makanan nan barasa dari sumatra barat,npunukuik ko sabuah camilan nan dapek dimakan untuak makan pagi atau untuak sakedar dimakan untuak bakumpua-kumpua. Pinukuik tabuek dari tapuang bareh nan dirandam dalam aia. Proses pambuekan pinukuik ko,pinukuik dicampua jo santan,karambia kukua,gulo,jo bahan lainnyo. Pinukuik dimasak pakai cetakan logam nan dibaka pakai sabuik karambia, sasudah tu tunggulah sampai pinukuik bawarna agak kacoklatan sarato jo tacium baun harum khas pinukuik. Raso pinukuik jadi taraso lamak dek adonyo santan jo gulo nan tacampua apolai pado penyajiannyo ditambah susu kental nan mambuek raso pinukuik jadi tambah lamak.  

## Rujuakan
Si roco

Si roco adolah sebutan untuak Arca Bhariawa, Bhariwa adolah patuang batu raksaso dan kini manjadi salah satu koleksi pameran utamo di musium national Indonesia, Arca iko manggambakan Dewa paling gadang dalam aliran sinkretisme tantrayana

Patuang raksaso iko tingginyo 4.41 meter dan bareknyo 4 ton tabuek dari batu andesis,arca bhariawa punyo duo tangan, tangan kirinyo mamacik cambuang tengkorak manusia barisi darah manusia jo tangan kanan mamacik pisau belati

Bhirawa manganakan pariasan nan rayo barupo mahkota, kalung, kelat bahu, galang tangan, jo galang kaki babatuik belitan ula, ikek pinggangnyo bauki kepala kala

Arca iko talatak di bukik di tangah pasawahan

**Rujukan**
Malamang

**Malamang** iolah sabuah kagiatan mamasak makanan nan banamo lamang. Kagiatan masak ko dilakukan jo caro mambaka sabatang batuang kiro-kiro sapanjang sameter nan sabalumnyo alah diisi jo bareh puliuk, santan kerambie, jo daun palampihnyo di dalam. Kagiatan sarupo iko biaso juo disabuik sabagai adaik istiadaik nan lah lamo bakambang di tangah-tangah masyarakaik di daerah Minangkabau. Manuruik Tambo (Kisah nan mariwayaikan asa usua nan tajadi di Minangkabau), kabiasoan iko di angkek dek salah saurang ulama nan mambawo ajaran agamo islam ka sado panduduak. Ulama ikolah nan banamo Syekh Burhanuddin. Bilo inyo singgah ka rumah-rumah untuak manyampaian ajaran agamo islam, para tuan rumah manyuguihan agak banyak makanan. Mulai dari sinan lah Syekh Burhanuddin tasalek sabuah pamasalahan nan manyangkuik kehalalan makanan nan disuguahan dek panduduak ka inyo. Syekh Burhanuddin pun manyaranan untuak mancari bambu dan mangalehnyo jo daun pisang mudo. Satalah itu baru bareh katan putiah jo santan dimasuakan ka batuang nan dialeh jo daun pisang mudo nan satalah itu dilatakkan dan dipanggang atau di baka di ateh tungku kayu bakar. Samanjak itulah kabiasoan nan disarankan dek Syekh Burhanuddin manjadi sabuah kabutuhan di satiok acara nan bakambang di Minangkabau nan indak dapek ditinggaan samanjak dari dulu sampai kini.

## Caliak pulo

* Lamang

## Rujuakan
Batagak Gala

Manuruik Klikpositif, batagak gala marupokan  khas dari Minangkabau nan dimano laki-laki alah dewasa harus mamiliki gala. Di Minangkabau, gala tabagi 3,yaitu gala sako, gala sangsako, dan gala mudo. Gala sako marupokan gala nan basifaik instirusional dalam kaum, kampuang, nagari,dan kerajoan Minangkabu. Salanjuiknyo, manuruik Taufiq Thaib gala sangsako marupokan gala kahormatan kapado pribadi-pribadi tatantua,baiak urang Minang baiak juo dilua Minang nan alah bajaso kapado bangso dan negara, dan juo bajaso kapado masyarakaik Minangkabau. Kamudian gala mudo, gala nan dibari kapado sadoalahnyo laki-laki Minang nan alah dewasa nan dibari pado saaik upacaro baralek.

## Tata Caro

## Rujuakan
Balai Pembibitan Ternak Unggul Padang Mangateh

**Balai Pembibitan Ternak Unggul (BPTU) Padang Mangateh** acok disamoan jo peternakan jawi di New Zealand, Australia. Hamparan padang rumpuik sagadang 280 hektar iko adolah proyek peternakan nan alah ado sajak zaman panjajahan Balando. Sapi-sapi dilapehan hiduk dan bakaliaran di area sabana nan lueh ko.

Peternakan nan talatak di pinggang Gunung Sago, Payakumbuh, Kabupaten 50 Kota iko iko dinilai sangek ideal untuak tampek tumbuah kambang jawi taranak. Kondisi geografis padang mangateh nan talatak di daerah tropis, namun dek hari hujan jo kelembapan nan tinggi ko mambuek rumpuik tumbuah subua. Sahinggo sapi-sapi mendapek an makanan nan sasuai, selain itu jo dilapehan ka alam lia sapi-sapi akan capek gadang karano tailak dari stres (dibandingan jo dikuruang).

## Rujuakan
Tempoyak

**Tempoyak** adolah makanan hasil fermentasi buah durian. Makanan khas Indonesia iko biasonyo dimakan jo nasi, tapi dapek juo dicampua sabagai bumbu samba.

## Ragam
Makanan iko mamiliki macam variasi masaknyo:

# Tempoyak Ikan Patin, masakan ko biasonyo diolah jo ikan patin nan *segar* supayo rasonyo makin lamak apolai dimakan jo nasi angek. Salain ikan patin, tempoyak dapek juo diolah jo ikan lain takah ikan nila, ikan toman ataupun sasuai jo salero. 
# Sambal Tempoyak, di Jambi biasonyo ado mambuek sambal tempoyak untuak urang nan indak nio makan tempoyak jo ikan. Tapi, samba tempoyak ko harus padeh sarato nan mamakannyo harus tahan jo masamnyo durian.

## Rujuakan
Ibundo koto kabupaten

**Ibu kota kabupaten** adolah suatu wilayah nan manjadi tampek lataknyo pusek pamarintahan sabuah kabupaten. Suatu kabupaten dapek baribukota di suatu kecamatan atau kota. Pado sabuah ibu kota kabupaten ado Kantua Bupati sarato parangkaik daerah, gaduang DPRD kabupaten, instansi vertikal (instansi pusek di daerah, misanyo Pengadilan Negeri, Kejaksaan Negeri, Mapolres, BPS, BPN), jo infrastruktur pakotaan pado umumnyo.

Sacaro hukum, ibu kota kabupaten bukanlah bagian dari pambagian administratif sabuah kabupaten. Baapun pambagian wilayah administratif dari suatu kabupaten dibagi ka dalam babarapo kecamatan. Wilayah ibu kota kabupaten dapek batampek di ciek kecamatan panuah (sarupo kecamatan Kota Sigli) ibukota kabupaten Pidie. Bisa juo sabagian dari wilayah kecamatan (sarupo Sarilamak, ibu kota Kabupaten Lima Puluh Kota, batampek di sabagian wilayah Kecamatan Harau); atau dapek pulo batampek di labiah dari ciek kecamatan (sarupo Batusangka, ibu kota Kabupaten Tanah Datar, batampek di tigo kecamatan, Kecamatan Limo Kaum, Kecamatan Tanjung Emas, jo Kecamatan Sungai Tarab).

Dalam pakambangannyo, banyak ibu kota kabupaten nan dikambangkan manjadi kota mandiri, nan sacaro hukum tapisah dari kabupaten induak, sarato mampunyoi pamarintahan daerah surang, sarupo walikota atau DPRD tingkek kota. Namun, acokkali pangambangan ko indak salalu diikuti jo pamindahan fasilitas jo gaduang pakantoran pamarintah ka wilayah kabupaten, sainggo kabupaten induak saolah-olah masih mampunyoi ibu kota kabupaten di wilayah lain, nan dalam aturan geografis Indonesia indak dibuliahan. Untuak ka mukonyo, ibu kota kabupaten musti ado di wilayah kabupaten tu surang. Misanyo, di Kabupaten Kediri, banyak fasilitas gaduang pakantoran pamarintah daerah nan ado di lua wilayah kabupaten, yakni masuak dalam wilayah Kota Kediri. Untuak itu, sacaro batahap musti dilakukan pamindahan ibu kota kabupaten baru ka wilayah nan alah ditantukan, yakni di Pare.

## Rujuakan
Sarilamak, Harau, Lima Puluh Kota

**Sarilamak** atau **Sorilomak** adolah ibukota Kabupaten Lima Puluh Kota, Sumatera Barat. Sarilamak juo marupokan nagari nan batampek di Kecamatan Harau. 

Sacaro geografis, Sarilamak talatak 10 km arah utara dari pusek Kota Payakumbuh. Sarilamak juo dilewati jo jalan linteh nan maubuangkan Provinsi Sumatera Barat jo Provinsi Riau.

## Asa usua namo
Kato “*Sarilamak*” barasa dari bahaso Minangkabau nan disingkek dari "*sairih lamak*". Ado babarapo versi carito, tapi kasadonyo mampunyoi akia carito nan samo, yaitu panduduak kampuang makan irisan-irisan baluik nan lamak basamo-samo.  

Dalam sabuah ragam carito disabuikkan, baso wakatu itu datang rombongan nan dipimpin Datuak Sinaro Garang manyusuri daerah nan kudian dinamokan *Sarilamak* iko. Lalu, inyo basarato rombongan basobok jo laluan baluik inggo baluik itu dapek ditangkok. Baluik nan didapek baukuran gadang jo panjang cando ula, inggo urang-urang tu paralu marantang panjang baluik itu inggo mudah diirih. Tampek rombongan iko marantang baluik, kini dinamokan *[[Tarantang, Harau, Lima Puluh Kota|Tarantang]]*. Sasudah diirih-irih, baluik itu dimasak dan dimakan basamo-samo. Katiko dimakan, irisan baluik itu taraso lamak, inggo nan makan manyabuik "*soirih lomak*" (dialek satampek untuak *sairiah lamak*). Lamo-kalamoan namo tampek itu dinamokan *Sorilomak* atau *Sarilamak*.

Dalam versi lainnyo disabuikkan baso ado baluik gadang nan iduik di daerah iko dan mangganggu padok panduduak kampuang. Lalu ado saurang anak bakaki pincang, Buyuang, nan baniaik untuak manangkok baluik iko. Namun, niaiknyo iko kanai galak dek panduduak kampuang. Walau baitu, Buyuang tatap manjalankan niaiknyo itu jo mambuek lobang barisi banyak udang untuak mamikek baluik gadang itu masuak. Akianyo, baluik gadang itu taparangkok dan Buyung mamanggia urang rami untuk manangkok baluik gadang tu. Ateh usahonyo, panduduak lapeh dari gangguan amo baluik gadang. Kudian panduduak kampuang marayokannyo jo mairih-irih belut itu, dimasak, dan kudian dimakan basamo-samo.

## Rujuakan

## Pautan lua

* Situs Rasmi Pamarintah Kabupaten Lima Puluh Kota
Bukit Harapan, Sebatik Tengah, Nunukan

**Bukit Harapan** adolah namo salah satu desa nan talatak di kecamatan Sebatik Tengah, Kabupaten Nunukan, provinsi Kalimantan Utara, Indonesia.
Selat Sunda

**Selat Sunda** marupokan selat nan mangubuangkan pulau Jao jo Sumatera di Indonesia, sarato mangubuangkan Lauik Jao jo Samudera Hindia. Pado titiak tasampik, leba selat Sunda hanyo sakitar 30&nbsp;km. Babarapo pulau ketek talatak di selat iko, di antaranyo pulau vulkanik Krakatau.

Sabagai salah satu dari duo lintasan utamo aliran dari Lauik Cino Selatan manuju Samudera Hindia (ciek lai iyolah Selat Malaka), Selat Sunda marupokan jalua palayaran pantiang. Walaupun bahayo sarupo sampiknyo selat jo batu karang mangancam, laweh selat Sunda labiah pendek dari Selat Malaka sainggo kapa nan balaya di siko ketek kamungkinannyo untuak tahadang dek parompak.

Pado awa 1942, di selat Sunda tajadi patampuran antaro pasukan Japang nan dipimpin dek Laksamano Mudo Kenzaburo Hara nan mananggalaman *cruiser* Sakutu USS ''Houston'' jo HMAS ''Perth'' sangkek kaduo kapa tu mancubo mangadang pandaratan pasukan Japang di Jao.

Bamulo pado awa taun 2010, pamarintah Indonesia alah talabiah dulu malakukan studi kalayakan untuak pambangunan jambatan nan ka malalui selat iko. Rancananyo jambatan nan ka dinamoan jo jambatan Selat Sunda (JSS) ko mampunyoi panjangnyo sakitar 32&nbsp;km, sarato dapek mangubuangkan pulau Jawo jo pulau Sumatera, nan pakiroan kabutuahan dana untuak mambangun jambatan ko mancapai 100 triliun rupiah. Pambangunan jambatan ko juo mancakup jalua lintasan ganda kareta api, instalasi pipa minyak jo gas, jalua kabel serat optik, sarato jaringan listrik.

## Caliak pulo
* Jambatan Selat Sunda

## Rujuakan
Pulau Anak Krakatau

**Pulau Anak Krakatau**, adolah pulau vulkanik ketek, nan muncua di antaro pulau Sertung(Bld.: *Verlaten Eiland*) jo pulau Rakata Ketek atau pulau Panjang (Bld.: *Lang Eiland*) pado taun 1927, di titiak nan dulunyo adolah lauik nan bakadalaman 27 m jo sabalunnyo panah manjadi bagian daratan pulau Rakata. Tampilan pulau iko didominasi dek gunuang api nan masih aktif, **Gunuang Anak Krakatau**. Hampia satiok wakatu, hanyo jo jeda babarapo bulan, gunuang ko acok malatuik ketek jo tipe "Stromboli", barupo latuihan eksplosif nan mamancakan material baru ka udaro, untuak mambangun tubuahnyo.

Pulau ko adolah pulau tamudo di Indonesia nan tabantuak dek aktivitas vulkanik.

## Status administratif jo pangalolaan

Guguihan kapulauan Krakatau, tamasuak Anak Krakatau, sacaro administratif marupokan wilayah Kabupaten Lampung Selatan, Provinsi Lampung. Saluruah kawasan kapulauan marupokan kawasan talinduang sacaro hukum, sabagai Cagar Alam Krakatau nan dikalola dek BKSDA (Badan Konservasi Sumberdayo Alam) Lampung Selatan. Kawasan ko, tarutamo pulau Anak Krakatau, mamiliki kaistimewaan dari sisi ekologi karano manjadi laboratorium alam baa suatu ekosistem mambangun baliak dirinyo dalam situasi nan relatif tarisolasi. Dari sisi geologi pun kawasan ko juo manjadi tampek baraja ekosistem.

Aktivitas gunuang api kini dipantau dari duo titiak: Pos Pangamatan Carita di sisi Pulau Jao jo dari Pos Pangamatan Kalianda di sisi Pulau Sumatera. Salain itu, di babarapo titiak Pulau Anak Krakatau juo dipasang babarapa alaik pamantau aktivitas vulkanik (meskipun bakali-kali rusak dek aktivitas gunuang api nan amaik tinggi).

## Rujuakan
Kabupaten Lampung Selatan

**Kabupaten Lampung Selatan** iolah salah satu kabupaten di Provinsi Lampung. Ibu kota kabupaten ko talatak di Kalianda. Kabupaten ko mampunyoi laweh wilayah 2.007,01&nbsp;km² jo bapanduduak sabanyak 950,844 jiwa. Manuruik data Kemendagri dalam Permendagri no.137  Taun 2017 disabuikan laweh wilayah ko 700,32&nbsp;km² jo bapanduduak sabanyak 1.269.262 jiwa.

## Rujuakan
Kota Bandar Lampung

**Kota Bandar Lampung** adolah sabuah kota di Indonesia nan juo ibukota jo kota tagadang di Provinsi Lampung. Bandar Lampung juo marupokan kota tagadang jo tapadek katigo di Pulau Sumatera sasudah Medan jo Palembang manuruik jumlah panduduak, sarato tamasuak salah satu kota gadang di Indonesia jo kota tapadek di lua pulau Jawa.

Sacaro geografis, kota ko manjadi pintu gerbang utamo pulau Sumatera, tapeknyo kurang labiah 165&nbsp;km sabalah barat lauik Jakarta, sabagai jalua pantiang dalam transportasi darek jo aktivitas pangirimanian logistik dari Jao manuju Sumatera maupun sabaliaknyo.

Kota Bandar Lampung mamiliki laweh wilayah daratan 169,21&nbsp;km² nan tabagi ka dalam 20 Kecamatan jo 126 Kelurahan jo populasi panduduak 1.015.910 jiwa (manuruik data taun 2017). Kiniko kota Bandar Lampung marupokan pusek jaso, padagangan, jo parekonomian di provinsi Lampung.

## Rujuakan
Pentian, Sekatak, Bulungan

**Pentian** adolah namo salah satu desa nan talatak di kecamatan Sekatak, Kabupaten Bulungan, provinsi Kalimantan Utara, Indonesia.
Catua harimau

**Catua harimau** iolah pamainan nan dimainkan samo duo urang pamain nan duduak baadok-adokan manggunokan papan catua khusus bantuak papan catua rajo.

Pamain partamo bamain sabagai harimau sadangkan pamain kaduo bamain sabagai kambiang. Sabagai harimau, pamain partamo barusaho untuak mamakan sado kambiang. Sabagai kambiang, pamain kaduo barusaho untuak manguruang harimau sahinggonyo inyo indak dapek kalua. Jumlah harimau adolah tigo ikua dan kambiang anam baleh ikua.

## Rujuakan
Catua rajo

**Catua rajo** adolah pamainan nan hampia samo bantuaknyo jo catua biaso atau catua modern iyolah mangalahkan lawan pakai langkah buah (pion) di ateh papan khusus. Pamainan iko dimainkan samo duo urang pamain nan duduak baadok-adokan.

Pamainan iko adolah pamainan nan paralu bapikia jo paituangan. Biasonyo dimainkan di kampuang-kampuang di sado nagari. Biasonyo dimainkan di lapau jo kadai kopi patang hari ka sanjo atau wakatu sadang santai. Kini paminatnyo alah bakurang dek adonyo pamainan catua modern atau pamainan nan lain.

Pamaianan iko mamakai sabuah papan catua rajo jo duo set buah (pion) catua anam baleh buah nan beda bantuak jo warnanyo.

## Rujuakan
Tanun Pandai Sikek

**Tanun Pandai Sikek** iolah produk dari songket Minangkabau nan diturunkan turun tamurun. Tenun Pandai Sikek barasa dari Nagari Pandai Sikek Kecamatan X Koto, Kabupaten Tanah Datar, Provinsi Sumatera Barat, Indonesia. Awalnyo tenun ko sabagai pakaian sahari-hari jo sabagai perlengkapan acara adaik. Contohnyo sajo untuak marapulai jo anak daro, marapulai manggunokan saluak, salendang, jo cawek, sadangkan anak daro mamakai saruang, salendang, jo tingkuluak. Kain tenun Pandai Sikek ko mamiliki ciri khasnyo iyolah mamakai banang ameh jo banang perak. 

Pola motifnyo tabagi manjadi duo janih yaitunyo *cukie* jo *sungayang*.
 Songkek Pandai sikek punyo tigo motif wajib yaitu motif pohon pinang, motif incek bayam, jo motif jalinan lidi. Kainnyo biasonyo punyo warna dasar hitam, merah, jo kuniang, katigonyo malambangan kaum adaik, cadiak pandai, jo ulama. Keahlian mananun Songkek Pandai Sikek diwarihan sacaro turun tamurun. Songkek Pandai Sikek digunoan sabagai cendera mata jo pakaian pangantin pado baralek adaik Minangkabau.

## Sijarah
**
Manuruik *Suaro Silungkang*, tanun songkek nan masuak ka pagatahuan tradisional budaya ko barasa dari daratan negeri Cino, kabaradoannyo labiah kurang sajak 1000 taun nan lalu. Dalam kisah pajalanan nan cukuik panjang. Tanun Songkek tibo di Negeri Siam ([Thailang]]), kudian manyeba ka babarapo nagori bagian di Samananjuang Negeri Malaysia. Tibonyo di Selangor, Kelantan, Trengganu jo [Brunei Darussalam]] kudian manyubarang ka pulau Andaleh. Namun, urang-urang Terengganu mangatoan songkek ko barasa dari India malalui pusek Sumatera di Palembang jo Jambi. Urang ko manngecek badasa ka fakta bahwasanyo tanun songkek ado di karajaan Sriwijaya, nan sacaro fisik labiah dakek jo wilayah Malaysia daripado Kamboja atau Thailand. Juo, ado pakawinan campuran antaro bangsawan Malaysia jo Sumatera untuak mancapai aliansi politik. Pangantin Sumatera indak diraguan lai mambawok songkek nyo ka rumah barunyo jo mungkin juo mambawok pananun jo alaiknyo.

## Rujuakan
Museum Bank Indonesia

**Museum Bank Indonesia** adolah sabuah museum di Jakarta, iyolah nan talatak di Jl. Pintu Besar Utara No.3, Jakarta barat ( di muko stasiun Beos Kota). Bangunan ko manampati area bakeh gedung bank indonesia kota nan marupokan cagar budayo paninggalan de javasche, bank nan baraliran neo-klasikal, dicampua jo pangaruah lokal dan di buek partamo kali pado taun 1828.

Pamarintah manetapan bangunan ko sabagai cagar budayo, salain dari gedung nan basajarah, museum ko punyo juo benda benda dan dokumen dokumen nan paralu di jago dan di pagunoan untuak dapek maagiah informasi atau pasan nan sangaik baguno bagi masyarakat.

Paresmian Museum Bank Indonesia dilakuan malalui duo tahap, yaitu paresmian tahap I dan mulai dibukak untuak masyarakaik (soft opening) pado tanggal 15 Desember 2006 dek Gubernur Bank Indonesia katiko itu, Burhanuddin Abdullah, jo paresmian tahap II (grand opening) dek Presiden RI Susilo Bambang Yudhoyono, pado tanggal 21 Juli 2009.

Museum Bank Indonesia bukak setiok hari kacuali Senin jo hari libur nasional.
Silek lanyah

**Silek Lanyah** marupokan seni beladiri nan barasal dari Minangkabau, tapeknyo di Kubu Gadang, kalurahan Ekor Lubuk, Koto Padang Panjang. Jiko dicaliak dari namonyo, tantulah Silek ko diadokan di ateh lanyah atau kubangan. Biasonyo ddiadokan di wakatu akan mambajak sawah sasudah panen gadang.Garakan nan dipagunoan dalam Silek Lanyah marupokan gerakan silek nan ado di Minangkabau, namun baitu jikok dicaliak tampek atau medannyo, akan ado saketek pabedoan dalam langkah atau garak dari Silek tasabuik.Aksi Silek lanyah ko di asuang dek pamuda-pamudi di kampuang satampek nan paduli jo kaarifan lokal. Walapun taliek sadarhano, tantangan basilek  dalam medan kubangan tantu sulik jo barek.

## Sijarah
Silek Lanyah dibantuak dek saurang panggiat budayo di Sumatera Barat nan banamo Mevi Rosdian di taun 2015. Silek Lanyah pamulo hanyo samacam pamainan anak nagari sajo. Silek Lanyah kamudian mampunyoi roh surang pulo, inyo manjadi “tradisi baru” jo namo  “Silek Lanyah”, sabuah pamikiran bahwa kasanian tradisi harus lahia, di bantuak sasuai jo kabutuhan hari ko dan kagiatan sosial ekonomi masyarakaik satampek samo kondisi geografisnyo.

## Rujuakan
Lareh

**Lareh** adolah sistem, aturan, atau adaik tantang hiduik bamasyarakaik. Dalam hiduik bamasyarakaik urang Minang ado duo jinih lareh atau sistem adaik; Koto Piliang jo Bodi Caniago. Sistem adaik iko disabuik kalarehan. Kalarehan Koto Piliang jo Kalarehan Bodi Caniago.

Kalarehan iko pado maso Bulando, digunoan untuak sabagai jabatan di pamarintah satingkek *regent* (nagari). Kalarehan dipimpin dek surang Angku Lareh, saroman Angku Lareh Sungaipua, Angku Lareh Simawang.

## Rujuakan
Pantek

**Pantek** dapek bamukasuik duo hal nan berbeda:
#Lubang pantek, organ tubuah manusia;
#Pantek (nomina), kato caruik nan biaso dipakai di dalam masyarakaik Minangkabau.
Pantek (nomina)

**Pantek** adolah sabuah nomina babahaso Minang nan bamukasuik subagai sabuah hinaan kasa atau caruik.

Kato ko baraka dari kato lubang pantek, nan marujuak pado alaik kamaluan padusi. Alun jaleh sajak bilo inyo barubah manjadi suatu kato caruik, namun masyarakaik Minang di Sumatera Barat maupun di rantau sacaro umum manggunoan kato ko dalam pembicaraan sahari-hari, tautamo pado kondisi berang pado urang lain. Kato ko alah pulo masuak ka dalam dunia sastra, contoh utamonyo pado novel *[[Negara Kelima (novel E.S. Ito)|Negara Kelima]]* karangan E.S. Ito.

Saindaknyo dalam satu kajian ilmiah, kato "pantek" dapek disandiangkan aratinyo jo *fuck* di dalam bahaso Inggirih, iyolah subagai suatu kieh nan indak bakaik lansuang jo arti aka kato usalinyo. Kato-kato lain nan barasa dari kato "pantek" ko antaro lain "pantek mande ang, pantek amak ang, pantek induak ang".

## Rujuakan
Bahaso Rejang

**Bahaso Rejang** (dalam bahaso Rejang: *baso Jang*, *baso Hêjang*; diucap: [baso d͡ʒaŋ], [baso həd͡ʒaŋ]) adolah sabauh bahaso Austronesia nan dituturkan dek masyarakaik Rejang di bagian barat daya Pulau Sumatera, tapeknyo di wilayah pagunuangan Bukik Barisan inggo dataran randah jo daerah pasisia di Bengkulu Tangah jo Bengkulu Utara. Bahaso Rejang tabagi ka dalam limo dialek: Lebong (*Lêbong*), Musi/Curup (*Musai/Cu'up*), Kepahiang/Keban Agung (*Kêpahiang*), Pasisir (*Pêsisia*), jo Rawas (*Awês*). Dialek Rawas dituturkan di Ulu Rawas, Sumatera Selatan. Ampek dialek lainnyo dituturkan di Provinsi Bengkulu. Salain dialek Pasisir nan dituturkan di pasisia, dialek bahaso Rejang lainnyo dituturkan di kawasan padalaman.

Bahaso Rejang adolah ciek dari sapuluah bahaso asali Bengkulu salain bahaso Besemah, Enggano, Kaur, Lembak, Melayu, Minang (Mukomuko), Nasal, Pekal, jo Serawai. Salain tu bahaso ko manjadi bahaso mayoritas di limo dari sapuluah kabupaten jo kota di Provinsi Bengkulu. Walaupun baitu, globalisasi jo capeknyo ekonomi mambuek bahaso Rejang samakin mamuda tarutamo di ruang publik sarato tagantikan dek bahaso  Malayu nan sajak lamo dipandang sabagai bahaso tinggi sakaligus *lingua franca* kawasan.

## Klasifikasi
Bahaso Rejang  adolah salah satu bahaso dalam rumpun bahsao Austronesia dari rumpun nan labiah ketek iyolah Melayu-Polinesia nan baranggotakan ribuan bahaso, dek karanonyo banyak kasamoan dalam pangucapan, tata kalimaik, jo kosakato jo bahaso-bahaso Austronesia lainnyo. Bahaso Rejang indak bakarabaik sacaro jaleh jo bahaso-bahaso Melayu-Polinesia lainnyo di Sumatera. Manuruik Ethnologue, bahaso ko marupokan isolat di dalam rumpun Melayu-Polinesia. Sementara itu MultiTree menganggapnya sabagai bahaso nan alun diklasifikasikan.  Salain Rejang, bahaso Katabaga, Gorap, dan Hukumina adolah bahaso lain dalam kaluargo Melayu-Polinesia nan alun diklasifikasikan.  Bahaso Katabaga, Gorap, dan Hukumina juo terdaftar sabagai bahaso alun terklasifikasi manuruik Ethnologue.

Dalam makalahnya taun 2009, McGinn dari Universitas Ohio mengklasifikasikan bahaso iko ka dalam kalompok Bidayuh dari kaluargo bahaso Dayak  Darek nan dituturkan di Kalimantan Barat dan Sarawak, Malaysia.  Bahaso Bukar-Sadong adolah kerabat terdekat bahaso Rejang.   Tadapek kemungkinan bahwa bahaso Rejang bekerabat jo bahaso nan baru sajo ditamuan di wilayah Kabupaten Kaur, Bengkulu, Bahasa Nasal. Tetapi, hal iko baru sebatas spekulasi atau dugaan semata.

 Barikuik adolah perbandingan kosakata numeral bahaso Rejang jo bahasa-bahasa Austronesia lain nan dituturkan di wilayah sekitarnya:

## Rujuakan


## Pautan lua

* 
*  "Austronesian, Malayo-Polynesian, Rejang"
Jong Sumatranen Bond

**Jong Sumatranen Bond** (JSB; ) adolah organisasi nan batujuan untuak mampaarek hubuangan di antaro murid-murid nan barasa dari Sumatera, mandidiak rang mudo Sumatera untuak manjadi pamimpin bangso sarato baraja jo mangambangkan budayo Sumatera. Organisasi ko didirian pado tanggal 9 Desember 1917 di Jakarta. JSB mampunyoi anam cabang, ampek di Jawa dan duo lai di Sumatera, yakni di Padang jo Bukiktinggi. Babarapo taun kudian, urang-urang mudo Batak kalua dari organisasi ko dek didominasi urang mudo Minangkabau dalam kapangurusannyo. Rang mudo Batak ko mambantuak organisasinyo surang, Jong Batak.

## Awa Mulo

Lahianyo JSB pado mulonyo banyak diragukan urang banyak. Salah satu di antaronyo iolah redaktur surek kaba Tjaja Sumatra, Said Ali, nan mangatokan baso Sumatera alun matang bagi politik jo umum. Tanpa mangiraukan suaro-suaro miriang tu, anak-anak Sumatra tatok mandirikan organisasinyo surang. Kaum tuo di Minangkabau manantang pagarakan nan dimotori dek kaum mudo ko. Mareka manganggap baso gerakan modern JSB adolah ancaman bagi adaik Minang. Aktivis JSB, Bahder Djohan manyoroti pabedaan persepsi antaro duo generasi ko pado mulo Jong Sumatra.

## Tokoh utamo

* Adenan Kapau Gani
* Bahder Djohan
* Mohammad Amir
* Mohammad Hatta
* Muhammad Yamin
* Sutan Takdir Alisjahbana

## Rujuakan
Panutupan pamarintahan federal Amerika Serikat 2018–2019

Panutupan saparuah pamarintahan Amerika  Sarikek katigo taun 2018–2019 dimuloi pado pukua 00:00 EST ari Satu, 22 Desember 2018, dan masih balangsuang. Panutupan iko disababkan dek konflik antaro Kongres Amerika Serikat jo Presiden Trump nan anggan manyatujui alokasi anggaran tahun bajalan 2019 atau anggaran darurat samantaro. Panutupan tajadi dek Presiden mamintak dana federal sagadang $5,7 miliar untuak mambangun tembok pambateh A.S.–Meksiko dan Kongres manulaknyo.

Pado 14 Januari 2019 (EST), panutupan mamasuaki ari ka-24 dan manjadi panutupan pamarintahan talamo sapanjang sijarah Amerika Serikat, mangalahkan panutupan taun 1995–96.

## Sijarah legislatif

### Latar balakang
Pado September 2018, Kongres mangesahkan duo RUU anggaran "minibus" untuak anggaran federal taun bajalan 2019 nan balaku pado 1 Oktober 2018. RUU ko manyatukan 5 dari 12 RUU anggaran rutin nan mandanai 77% anggaran diskresi federal sarato mancakup ciek resolusi lanjutan (anggaran darurat) nan balaku inggo 7 Desember untuak mandanai limbago pamarintahan lainnyo.

Tangga 6 Desember, Kongres mangesahkan resolusi lanjutan kaduo nan balaku sampai 21 Desember untuak mampapanjang maso pambahasan tembok pabatasan Trump. Pambahasan ko tatunda karano kamatian jo pamakaman kanagaraan George H. W. Bush.

## Rujuakan
Pinto Anugrah

**Pinto Anugrah** (lahia 09 Maret 1985  di Sungai Tarab; umua 37 tahun) iolah sastrawan Indonesia. Pinto Anugrah manyandang gala datuak tatinggi di persukuan Bendang-Minangkabau iyolah Datuak Rajo Panghulu, Datuak Salapan Sungai Tarab Salapan Batua . Pinto Anugrah manyalasaian S1 di Sastra Indonesia, Unand dan S2 di Ilmu Sastra UGM.

## Latar Belakang
Sajak ketek Pinto Anugrah alah suko mambaco buku samo alah mulai manulih sajak SMP. Namun karir kepenulisannyo baru dimulai pado taun 2005 jo maraih pemanang patamo di Lomba Penulisan Cerpen Balai Bahaso Sumatera Barat samo 10 gadang Lomba Penulisan Cerpen  Pusek Bahaso Jakarta. Setalah tu banyak penghargaan nan didapek nyo dalam kepenulisan, sacaro bauruikan hampia satiok tahun, contoh nyo kayak Cerpen Pemuda Kemenpora RI 2010, samo nan tarakhia Lakon Teater Terbaik Kemendikbud RI 2017. Pado taun 2018, novel patamonyo ditabikan nan judulnyo Jemput Terbawa, penerbit Mojok.

Sajak taun 2005 hinggo kini, karya-karyanyo alah di muek di media massa, di antaronyo Kompas, Koran Tempo, Media Indonesia, Koran Sindo, Jurnal Nasional, Padang Ekspres, samo babagai media cetak maupun online lainnya. Pinto Anugrah pernah diundang di festival Sastra Internasional saroman Ubud Writer and Reader Festival 2011.  Salain itu inyo pernah lo managakan festival sastra samo kawan komunitas Kandangpadati, misalnyo Padang Literary Biennal 2012 dan 2014.

Kini ko inyo tingga di Padang dan manggarakan komunitas Kandangpadati samo Ranah Performing Arts Company. Dan kini ko inyo tangah mambangun sabauh penerbitan jo namo Buku Kalaka.

## Karya-karya

* *Kumis penyaring kopi* (buku cerpen, 2012
* *Jemput Terbawa* (buku novel, 2018)
* *Hikayat Sidi Mara: bajak laut dari Pantai Barat Sumatra* (buku novel, 2018)
* *Segala yang Diisap Langit (*Buku Novel, 2021*)*

## Rujuakan
Padang (disambiguasi)

**Padang** dapek marujuak pado:

## Geografi

### Indonesia

#### Kota

* Kota Padang: ibu kota provinsi Sumatera Barat

#### Kecamatan

* Kota Padang: kecamatan di Kab. Rejang Lebong, Bengkulu
* Padang, Lumajang: kecamatan di Kab. Lumajang, Jawa Timur

#### Desa/kelurahan

* Padang, Manggeng, Aceh Barat Daya: gampong di Kec. Manggeng, Kab. Aceh  Barat Daya, Aceh
* Padang, Setia Bakti, Aceh Jaya: gampong di Kec. Setia Bakti, Kab. Aceh Jaya, Aceh
* Padang, Seunagan, Nagan Raya: gampong di Kec. Seunagan, Kab. Nagan Raya, Aceh
* Padang, Simpang Tiga, Pidie: gampong di Kec. Simpang Tiga, Kab. Pidie, Aceh
* Padang, Tapak Tuan, Aceh Selatan: kelurahan di Kec. Tapak Tuan, Kab. Aceh Selatan, Aceh
* Padang, Terangon, Gayo Lues: gampong di Kec. Terangon, Kab. Gayo Lues, Aceh
* Kota Padang, Manna, Bengkulu Selatan: desa di Kec. Manna, Bengkulu Selatan, Bengkulu
* Padang, Pagar Gunung, Lahat: desa di Kec. Pagar Gunuang, Kab. Lahat, Sumatera Selatan
* Padang, Manggar, Belitung Timur: desa di Kec. Manggar, Kab. Belitung Timur, Bangka Belitung
* Padang, Tanggungharjo, Grobogan: desa di Kec. Tanggungharjo, Kab. Grobogan, Jawa Tengah
* Padang, Padang, Lumajang: desa di Kec. Padang, Kab. Lumajang, Jawa Timur
* Padang, Singojuruh, Banyuwangi: desa di Kec. Singojuruh, Kab. Banyuwangi, Jawa Timur
* Padang, Trucuk, Bojonegoro: desa di Kec. Trucuk, Kab. Bojonegoro, Jawa Timur
* Padang, Benua Kayong, Ketapang: desa di Kec. Benua Kayong, Kab. Ketapang, Kalimantan Barat
* Padang, Pulau Maya Karimata, Kayong Utara: desa di Kec. Pulau Maya Karimata, Kab. Kayong Utara, Kalimantan Barat
* Padang, Sukamara, Sukamara: kelurahan di Kec. Sukamara, Kab. Sukamara, Kalimantan Tengah
* Padang, Bati-Bati, Tanah Laut: desa di Kec. Bati-Bati, Kab. Tanah Laut, Kalimantan Selatan
* Padang, Bintauna, Bolaang Mongondow Utara: desa di Kec. Bintauna, Kab. Bolaang Mongondow Utara, Sulawesi Utara
* Padang, Balantak, Banggai: desa di Kec. Balantak, Kab. Banggai, Sulawesi Tengah
* Padang, Kintom, Banggai: desa di Kec. Kintom, Kab. Banggai, Sulawesi Tengah
* Padang, Gantarang, Bulukumba: desa di Kec. Gantarang, Kab. Bulukumba, Sulawesi Selatan

#### Pulau

* Pulau Padang: pulau di Riau

#### Stasiun kereta api

* Stasiun Padang: satasiun kareta api di Kota Padang

### Singapura

* Padang, Singapura: lapangan di Central Area, Singapura

## Stasiun televisi

* Padang TV: satasiun televisi lokal di Kota Padang

## Novel

* *[[Padang Bulan]]*: novel karya Andrea Hirata

## Suku

* Nama lain suku Minangkabau
* Suku Padang: suku nan bertempat tingga di Sudan Selatan

## Kerajaan

* Karajaan Padang atau Bedagai, karajaan Melayu nan panah badiri di sakitar Tebing Tinggi jo bagian barat Kabupaten Serdang Bedagai.
Kabupaten Rejang Lebong

**Kabupaten Rejang Lebong** adolah sabuah kabupaten di provinsi Bengkulu, Indonesia. Kabupaten ko mamiliki laweh wilayah 1.515,76&nbsp;km² jo populasi sakitar 257.498 jiwa (2016). Ibu kotanyo iolah Curup. Kabupaten iko talatak di lereang pagunuangan Bukik Barisan sarato bajarak 85&nbsp;km dari kota Bengkulu nan marupokan ibukota provinsi.

Panduduak asali tadiri dari 2 kalompok etnik utamo iyolah urang Rejang dan urang Lembak. Urang Rejang mandiami tanah ateh iyolah kecamatan Curup, Curup Utara, Curup Timur, Curup Selatan, Curup Tangah, Bermani Ulu, Bermani Ulu Raya, jo sabagian Selupu Rejang. Urang Lembak mandiami tanah bawah iyolah kecamatan Kota Padang, Padang Ulak Tanding, Binduriang, Sindang Dataran, Sindang Beliti Ulu, Sindang Beliti Ilir, jo Sindang Kelingi.

## Geografis

### Bateh Wilayah
Bateh-bateh wilayah Kabupaten Rejang Lebong. Barikuik ko adolah bateh-batehnyo jo kabupaten lainnyo:

### Latak Koordinat
Kabupaten Rejang Lebong talatak pado posisi 102°19'-102°57' Bujua  Timur jo 2°22'07- 3°31' Lintang Selatan.

## Rujuakan

## Pautan lua

*  Situs web resmi Rejang Lebong
*  www.jelajahhutan.com  sabuah website tantang destinasi wisata, kuliner, sosial, jo budayo di Bengkulu.
Kota Bengkulu

**Kota Bengkulu** (diijo juo **Kota Bangkahulu**; ; Rejang: ꤷꥍꤲ꥓ꤰꥈꤾꥈ) adolah ibu kota Provinsi Bengkulu, Indonesia. Kota ko marupokan kota paliang gadang kaduo di pantai barat Pulau Sumatera, sasudah Kota Padang. Sabalunnyo kawasan ko masuak dalam pangaruah karajaan Indopuro jo kasultanan Banten. Kudian dikuasoi Inggirih sabalun disarahan kapado Ulando. Kota ko pulo manjadi tampek pangasiangan Bung Karno dalam kurun taun 1939 - 1942 pado maso pamarintahan Hindia Ulando sarato manjadi kota kalahiran salah satu bininyo, Fatmawati. Kota Bengkulu mampunyoi laweh wilayah 144,52&nbsp;km² jo populasi sabanyak  351.298 jiwa nan tadiri dari 176.535 urang laki-laki jo 174.763 urang padusi pado taun 2015.

## Rujuakan

## Pautan lua

*  Situs web resmi Pemerintah Kota Bengkulu 
* (Indonesia) www.jelajahhutan.com , sumber informasi destinasi wisata, kuliner, sosial, jo budayo di Bengkulu
Bengkulu (disambiguasi)

* Bengkulu, salah satu provinsi Indonesia.
* Kota Bengkulu, adolah ibukota Provinsi Bengkulu.
* Kabupaten Bengkulu Selatan, sabauh kabupaten di Provinsi Bengkulu.
* Kabupaten Bengkulu Tengah, sabauh kabupaten di Provinsi Bengkulu.
* Kabupaten Bengkulu Utara, sabauh kabupaten di Provinsi Bengkulu.
* Pulau Bengkulu, sabuah pulau di Kabupaten Banggai Kapulauan, provinsi Sulawesi Tengah
Pagunuangan Bukik Barisan

**Pagunuangan Bukik Barisan** adolah rangkaian gunuang di sisi barat Pulau Sumatera tabantang nandari ujuang utara (Aceh) sampai ujuang selatan (Lampung) Pulau sarato mampunyoi panjang labiah kurang 1.650&nbsp;km. Rangkaian gunuang ko mampunyoi puncak tatinggi di Gunuang Kurinci nan talatak di pabatasan Sumatera  Barat jo Jambi nan tingginyo 3.805 meter di ateh pamukoan lauik. Bukik Barisan talatak di dakek patamuan antaro lempeng tektonik Eurasia jo Australia.

Dalam bantangan Bukik Barisan ado banyak gunuang barapi nan basalimuik hutan rimbo, tamasuk hutan pinus tropis Sumatera di lereang nan labiah tinggi. Taman Nasional Bukik Barisan Selatan talatak di ujuang selatan bantangan Bukik Barisan.

Ado 35 gunuang barapi aktif di Bukik Barisan. Gunuang barapi paliang gadang adolah Gunuang Toba dalam 100&nbsp;km x 30&nbsp;km Danau Toba, nan tabantuak sasudah runtuahnyo kaldera (dipakirokan 74.000 taun silam) Erupsi dipakirokan ado pado level salapan manuruik skala VEI, kamungkinan paliang gadang untuak erupsinyo.

## Daftar gunuang barapi
Barikuik daftar gunuang barapi di Bukik Barisan.

## Rujuakan

## Caliak  pulo

* Daftar gunuang di Indonesia
Gusmal

**H. Gusmal, S.E., M.M**  adolah Bupati Solok pariode keduo sajak 17 Februari 2016. Gusmal pernah manjadi Bupati Solok periode 2 Agustus 2005 sampai 2 Agustus 2010. Baliau lahia di Koto Gadang, Gunuang Talang, Solok, Sumatera Barat pado tanggal 22 Juni 1954.  

## Riwayaik Pendidikan

* SD Nagari 1 Guguk (1961-1967)
* SMP Nagari 1 Talang (1967-1970)
* SMA Nagari 1 Solok (1970-1972)
* S1 Unand (lulus 1984)
* S2 UNP (2000-2002)

## Riwayat Jabatan

* Kasi Perdagangan dan Koperasi Kabupaten Solok (1988)
* Pj. Kabid Fisik dan Pemasaran Kabupaten Solok (1990)
* Pj. Kabag Penyusunan Kabupaten Solok (1993)
* Kepala Kantor PMD Kabupaten Solok (1997)
* Ketua Bappeda Kabupaten Solok (2000)
* Plt. Kepala Bappeda Kabupaten Solok (2001)
* Kepala Bappeda Kabupaten Solok (2001)
* Kepala BKPD Kabupaten Solok (2003)
* Sekretaris Daerah Kabupaten Solok (2004)
* Bupati Solok (2005-2010)
* Bupati Solok (2016-sekarang)

## Riwayat Penghargaan

* Citra Bhakti Abdi Nagaro dek Presiden RI (2006)
* Pengembangan Karang Taruna dek Menteri Sosial RI (2006)
* Kinerja Pelayanan Publik dek Gubernur Sumbar (2006)
* Satya Lencana Karya Satya dek Presiden RI (2007)
* Pelayanan Terpadu Satu Pintu dek Menteri Dalam Nagari RI (2007)
* Pelaksanaan GNRHL dek Gubernur Sumbar (2007)
* Investment Ward dek BKPM RI (2007)
* Manggala Karya Kencana dek Presiden RI (2008)
* Satya Lencana Wira Karya dek Presiden RI (2008)
* Peningkatan Produksi Beras dek Presiden RI (2008)
* Zakat Award dek BAZNAS (2009)
* Perda Akta Kelahiran Bebas Bea dek Presiden RI (2009)
* Bhakti Koperasi & Usaha Kecil dek Menteri Koperasi & UKM (2009)
* Wana Lestari Kabupaten Peduli Kehutanan dek Menteri Kehutanan RI (2009)
* Komitmen dan konsistensi dalam upaya mendorong peningkatan percepatan penerbitan izin usaho dek Menteri Dalam Nagari RI (2009)
* Bidang Kesehatan dek Menteri Kesehatan RI (2009)
Tantara Merah

**Tantara Merah** adolah panyabuikan untuak *Рабоче-крестьянская Красная армия* (*Raboche-krest'yanskaya Krasnaya armiya* – idːTentara Merah Buruh dan Petani), angkatan basanjato nan patamo didirian dek kaum Bolshevik salamo Perang Saudara Rusia pado 1918. Organisasi kini manjadi tentara Uni Soviet sasudah didirikannyo USSR pado 1922, dan kudian manjadi angkatan basanjato paliang gadang di dunia dari taun 1940-an sampai awal 1990-an.

## Bibliografi

* Carrere D'Encausse, Helene. *The End of the Soviet Empire: The Triumph of the Nations*, Basic Books, 1992, ISBN 0-465-09818-5.
* .
* .
* .
* .
* .
* Isby, David C. *Weapons and Tactics of the Soviet Army*, Jane's, 1988, ISBN 978-0-7106-0352-4.
* .
* .
* Moynahan, Brian. *Claws of the Bear: The History of the Red Army from the Revolution to the Present* (1989).
* Odom, William E. *The Collapse of the Soviet Military*, Yale University Press, New Haven and London, 1998, ISBN 978-0-300-07469-7.
* .
* .
* Reese, Roger R. *Why Stalin's Soldiers Fought: The Red Army's Military Effectiveness in World War II* (University Press of Kansas; 2011) 400 pp.
* .
* .
* .
* .
* .
* .
Pulau Siberut

**Pulau Siberut** adolah pulau paliang laweh jo paliang utara dari Kapulauan Mentawai, talatak 150 kilometer sabalah barat Sumatera di Samudra Hindia. Pulau ko manjadi unian utamo bagi Urang Mentawai. Saparuah bagian barat pulau ko alah ditetapkan manjadi Taman Nasional Siberut pado 1993. Sabagian gadang pulau ko tatutuik dek hutan hujan, tapi digunokan untuak panabangan komersial.

Pulau-pulau nan labiah ketek nan batatangga jo Pulau Siberut adolah Karamajet jo Masokut nan talatak di Selat Bungalaut di selatan pulau ko. Pulau ko tanamo dek sebaran primatanyo, di antaronyo bilou (*Hylobates klossii*), langur ikua kandiak (*Simias concolor*), langur Mentawai (*Presbytis potenziani*) jo baruak Pulau Pagai (*Macaca pagensis*).

Siberut takanai dampak tsunami jo gampo bumi Samudra Hindia 2004, tapi jumlah korban jiwa indaklah manantu. Sabuah laporan manyatokan baso pulau iko mangalami kanaikan duo meter dek gampo bumi.

## Geografi
Pulau Siberut bariklim hutan hujan tropis nan basah, jo curah hujan tahunan 4.000&nbsp;mm. Suhu rato-rato pado 22 inggo 31&nbsp;°C, jo rato-rato kalambaban bakisar pado 81-85%. Pasisia timur mampunyoi pulau-pulau nan amaik ketek, taluak, jo tarumbu karang, sarato diliputi dek hutan bakau jo hutan nipah. Pasisia barat diliputi dek hutan *[[barringtonia]]* nan payah dijangkau dek karehnyo ombak lauik jo curamnyo tabiang. Kawasan padalaman babukik-bukik jo katinggian 384 meter, sarato alia aia nan mambantuak batang aia di hutan rawo jo dataran randah nan ditumbuahi tanaman sagu. Juo ado kawasan hutan primer dipterocarpaceae.

### Karagaman hayati
Siberut tapisah dari daratan utamo dangkalan Sunda sajak pleistosen tangah. Katapisahan ko manjadi pamicu karagaman hayati, jo kiro-kiro 900 spesies tumbuahan vaskular jo 31 spesies mamalia. 65 persen mamalia jo 15 persen binatang lain basifaik endemik pado babarapo tingkek taksonomi, mambuek Siberut unik. Dari 134 spesies buruang nan tasuo di Siberut, 19-nyo adolah endemik pado babarapo tingkek taksonomi.

### Lingkuangan

Siberut diakui sabagai cadangan biosfer pado 1981. Pado 1993, bagian barat pulau ko ditetapkan sabagai Taman Nasional, salaweh 1.905&nbsp;km². Kiro-kiro 70% hutan di lua cagar alam digunokan untuak konsesi panabangan, babarapo masih baroperasi, dan sabagian lainnyo ditangguahan.

Pado 2001, UNESCO mambaok fase baru pado Program Siberut nan lah diluncuakannyo jo panakanan pado palinduangan ekosistem malalui pangambangan lokal. Fase iko malibaikan tabantuaknyo kamitraan pakumpulan lokal, kalompok palinduangan, jo pamarintah daerah.

## Budaya
Babarapo antropolog picayo baso babarapo ribu taun lalu, Suku Batak di Sumatera Utara adolah urang nan partamo mauni pulau ko. Tapi, kini ado pabedaan dalam hal budayo jo bahaso di antaro panduduaknyo. Antropolog asa Swiss, Reimar Schefold mangabihan wakatu batahun-tahun di antaro salah satu kalompok Siberut, yakni Sakuddei.

Di barat pulau ko, ado tradisi rumah panjang komunal nan disabuik *[[uma]]*.

## Rujuakan

## Bacoan lanjuik

* Halaman 437 dari - Indonesia, Edisi ka-8. Lonely Planet Publications Pty Ltd, Footscray, Victoria ISBN 978-1-74164-435-5
Tombo Lubuk Jambi

**Tombo Lubuk Jambi** adolah karya sastra basijarah nan ado pado masyarakaik Lubuk Jambi jo Kuantan Mudik, Kabupaten Kuantan Singingi, Riau. Samo halnyo jo Tambo Minangkabau, Tombo Lubuk Jambi juo barisikan kisah-kisah atau legenda maso lalu nan takaik jo asa mulo niniak muyang suku bangso di Pulau Sumatera.

Tombo Lubuk Jambi hanyo dicaritokan turun tamurun sacaro rahasio atau disabuik *rahasio penghulu*. Caritonyo bapusek pado Karajaan Kandih jo Karajaan Koto Alang, sadangkan puncaknyo adolah kakalahan Rajo Aua Kuring dari Koto Alang jo manyingkianyo Patih jo Tumenggung ka Gunuang Marapi.